Predkladacia správa

	Návrh nariadenia vlády Slovenskej republiky, ktorým sa upravujú sumy minimálnych výdavkov na bývanie fyzickej osoby alebo fyzických osôb uvedené v § 4 zákona č. 300/1999 Z. z. o príspevku  na bývanie, sa navrhuje predložiť na rokovanie vlády Slovenskej republiky ako iniciatívny materiál. Cieľom je upraviť výšku  minimálnych výdavkov na bývanie v súvislosti so zvýšením cien – výdavkov na bývanie od 1. februára 2001 a pripravovanou úpravou cien plynu od 1. januára 2002. Zákon č. 300/1999 Z. z. o príspevku na bývanie umožňuje v § 4 vláde Slovenskej republiky upraviť k 1. januáru alebo k 1. júlu bežného kalendárneho roka sumy minimálnych výdavkov na bývanie, čím môže zefektívniť adresné vyplácanie príspevku domácnostiam v súvislosti so zvyšovaním nákladov na bývanie.
	Návrh nariadenia vlády bol predložený na pripomienkové konanie spolu 58 pripomienkujúcim subjektom, z ktorých uplatnili pripomienky 3 subjekty, 43 subjektov neuplatnilo pripomienky a 12 subjektov sa nevyjadrilo. Prehľad  pripomienok je uvedený vo vyhodnotení pripomienkového konania.